મોબાઇલ ફોનમાં જાસૂસી કરવી કંઈ આજકાલની વાત નથી. એમાં પણ હવે વોટ્સ એપ, નિમ્બઝ અને મોબાઇલ ફેસબુક ઉપરાંત અનેક એપ્લિકેશન મોબાઇલમાં જ ઉપયોગ કરી શકાય છે. આ કારણે વાતચીત ઘણી આસાનીથી થઈ તો શકે જ છે, પણ એટલી જ આસાનીથી બીજી વ્યક્તિ પણ એને વાંચી શકે છે. એમાં પણ તમારી હિલચાલ જો થોડી પણ શંકાશીલ લાગે તો મોબાઇલમાં તપાસ થવાની શક્યતા વધી જ જતી હોય છે. અમદાવાદમાં પણ યુવાનોના સંબંધની ઊંચ-નીચમાં અન્ય વ્યક્તિ સાથેનો સંબંધ ઘણો મોટો ભાગ ભજવતો હોય છે. કોલેજ કેમ્પસમાં અને ઘરની આસપાસના વિસ્તારમાં એક કરતા વધુ વ્યક્તિ સાથે 'પ્રેમ'સંબંધ બંધાતો હોય છે. આવી વ્યક્તિ વિશે કોઈ પણ જાણકારી મેળવવી હોય તો મોબાઇલ સૌથી વધુ ઉપયોગી થઈ શકશે એવું એક અભ્યાસના તારણમાં જણાવવામાં આવ્યું છે.